Document ID: /roh_data/filtered/fineweb-2-filterrobots_roh.jsonl.gz/52336

La dumengia vargada ha era igl emprem campiunadi dallas damas secunda ligia d‘unihoc Mustér entschiet. L‘emprema runda ha giu liug egl Appenzell. L‘equipa giuvna semuossa plein fidonza e motivaziun alla emprema runda da campiunadi.
La dumengia dils 22.09.19 ha l‘equipa dils umens dalla quarta ligia dils Desertina Bulls giu sia emprema runda da campiunadi a Bazenheid en il cantun Sogn Gagl. En igl emprem giug han els gest saviu perschuader cun in 5:4 encunter l’equipa da casa, Bazenheid/Toggenburg. Il secund giuc han els buca saviu nazegiar lur habilitads ed han spiars cun 5:1 encunter ils Fortitudos da Gossau.
Tier lur emprema runda da campiunadi han nossas junioras U21 survegniu empau giu pil tetg. Cun duas claras terradas han ella stuiu retuornar senza puncts a casa.
Negina schanza per las damas encunter l'equipa dalla NLA
Damas 2. ligia
Ella secunda runda da cup han las damas giu negina schanza encunter l'equipa da Zug United. La differenza denter la secunda ligia e la pli aulta ligia Svizra muossa era il resultat cun 0:12. Per nossas damas ei quei tuttina stau ina buna experientscha ed in eveniment, ch'ei dat buca en mintga sesiun.
Lur emprem giug da Cup encunter ils Black Creek Schwarzenbach han nossas damas saviu gudignar cun 2:1 ed aschia contonscher la secunda runda. Ella proxima runda vegn igl adversari ord la ligia naziunala A, numnadamein l'equipa da Zug United.